22/01/2014 | Administración LocalMunicipal
Arteixo
Urbanismo
Orde de execución polo mal estado dunhas edificacións na Avenida de Santo Estevo de Morás núm.6, Arteixo (ref. catastral 0757621NH4905N-0757622NH4905N) (expediente OE 46/13 DU)

Expte.: OE 46/13 DU Refª.: MEAM/mtrn Tentada a notificación dos actos á entidade que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - Maritoria SL, con último enderezo no Concello de A Coruña. Que foi dictada providencia pola alcaldía do Concello de Arteixo, no día 25 de xuño de 2013, na que se dispón o seguinte: “Primeiro.- Tramitar orde de execución a MARITORIA, S. L. na sua condición de propietaria das edificacións con referencias catastrais 0757621NH4905N e 0757622NH4905N, localizadas na Avda Sto Estevo de Moras, Arteixo para o cumprimento do disposto no informe dos servizos técnicos municipais de data 7 de xuño de 2013 anteriormente exposto isto é: No prazo de 15 días para o inicio e 30 días para a súa finalización deberase: · Revisar as zonas, cuberta e particións interiores de todos os elementos edificatorios que teña a susceptibilidade de calquera desprendemento e retiralo se é o caso xestionando o residuo debidamente. Asemade, deberase impedir o acceso ao interior das edificacións a persoas alleas xunto coas medidas de seguridade oportunas e delimitando a zona adecuadamente. De optarse pola súa demolición, presentarase neste concello o proxecto técnico xunto coa solicitude da súa correspondente licenza urbanística. · Limpado de maleza no interior e exterior das edificacións. Segundo.- Poñer de manifesto ao interesado o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que o interesado no procedemento que coñeza datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar ao interesado que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común) Arteixo, 25 de xuño de 2013. A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 7 de xaneiro de 2014. O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo